**A képviselő-testület szerveire átruházott hatáskörök jegyzéke**

1. **A polgármesterre átruházott feladat- és hatáskörök**

1.1. Köteles - tekintet nélkül hatáskörére és illetékességére - önkormányzati segélyt, étkezést, illetve szállást biztosítani az arra rászorulóknak, ha ennek hiánya a rászorulónak az életét, testi épségét veszélyezteti.

1.2. Halaszthatatlan esetben települési támogatást nyújt a rászoruló személynek, ha az megfelel a szociális igazgatásról és szociális ellátásokról szóló 1993. évi III. törvényben (a továbbiakban: Szoctv.) és a szociális igazgatásról és szociális ellátásokról szóló 12/2021. (IX. 30.) önkormányzat rendeletében foglalt feltételeknek, az említett jogszabályokban foglaltak szerint. Halaszthatatlan esetnek minősül: haláleset bekövetkeztekor azonnali intézkedést igénylő esetben, rendkívüli élethelyzet esetén azonnali intézkedést igénylő esetben. Rendkívüli élethelyzetnek minősül elemi kár, és egyéb katasztrófahelyzet bekövetkezte (pl.: tűzeset) amennyiben a késedelem elháríthatatlan kárral járna.

1.3. Gyógyszervásárlásra támogatást nyújt, ha az orvos szakvéleménye szerint életmentő, illetve azonnali alkalmazást kíván.

1.4. Egészségügyi egyéb vészhelyzet esetén támogatást nyújt, ha a késedelem súlyos vagy maradandó egészségkárosodással járna.

1.5. Köteles gondoskodni az életvezetési problémákkal, szociális gondokkal küzdő családok, illetve személyek szociális és mentálhigiénés ellátásáról.

1.6. Gondoskodik az elhunyt személy közköltségen történő eltemettetéséről, méltányosságot gyakorol a köztemetés költségeinek részletekben történő megfizetése kapcsán.

1.7. Gondoskodik a jogok, tények, terhek ingatlan-nyilvántartásba történő bejegyzéséről, törléséről, módosításáról.

1.8. Dönt a közösségi együttélés alapvető szabályairól és ezek elmulasztásának jogkövetkezményeiről szóló 16/2013. (X. 1.) önkormányzati rendeletben meghatározott közigazgatási bírság kiszabásáról.

1.9. Dönt a jogszabály erejénél fogva az önkormányzat hatáskörébe utalt településképi bejelentési eljárásban.

1.10. Elek Város Önkormányzata Képviselő-testületének Elek Város településképének védelméről szóló 15/2018. (IX. 25.) önkormányzati rendeletében meghatározott településképi követelmények teljesítése érdekében kötelezési eljárás lefolytatása, és szükség esetén kötelezés kibocsátása.

1.11. A településképi a kötelezés végrehajtásának elmulasztása esetén bírság kiszabása.

1.12. Az önkormányzat vagyonáról szóló 8/2013. (V. 8.) önkormányzati rendelet alapján

1.12.1. a tulajdonosi jog gyakorlója döntései alapján a szerződéseket megköti,

1.12.2. ellenőrzi a szerződésben foglaltak teljesítését és indokolt esetben megteszi azokat a jognyilatkozatokat, amelyek szerződés felbontására vagy megszüntetésére irányulnak, vagy érvényesíti az önkormányzat igényeit, ideértve bírósági eljárás megindítását is,

1.12.3. önállóan elutasít olyan szerződési ajánlatokat, amelyek elfogadása jogszabályi rendelkezéssel, vagy önkormányzati határozatban előírtakkal ellentétes lenne,

1.12.4. közműszolgáltatók részére közművezetékek elhelyezése céljára vezetékjogot, vagy szolgalmi jogot, vagy használati jogot önkormányzati ingatlanokon olyan mértékig biztosít, amelyek az érintett ingatlanok rendeltetés szerinti felhasználását nem befolyásolják,

1.12.5. vezeték-, szolgalmi- és használati jogot biztosító szerződéseket az önkormányzat, mint jogosult javára egymillió forint értékhatárig önállóan megköt,

1.12.6. hozzájárul közterület használatához, vagy erre szerződést köt, ha a használat közterületként nyilvántartott földrészlet rendeltetésének megfelelő használatát biztosítja.

1.13. A követelések elengedésének eseteiről szóló 13/2015. (VI. 30.) önkormányzati rendelet alapján dönt a behajthatatlan követelések zárszámadást megelőzően elvégzett felülvizsgálat során a tárgyévi költségvetési törvényben kötelezettként megállapított értékhatárt el nem érő, kisösszegű, be nem hajtható követelések törléséről 100.000.- Ft értékhatárig.

1.14. Az önkormányzat tulajdonában levő lakások és nem lakáscélú helyiségek bérletéről és elidegenítéséről szóló 23/2022. (XI. 28.) önkormányzati rendelet alapján azonnali intézkedést igénylő rendkívüli élethelyzet esetén, méltányosságból, egyedi mérlegelés alapján a szociális, jövedelmi és vagyoni feltételek vizsgálata nélkül, határozott idejű, maximum egy év időtartamra szóló bérleti jogviszony létesítéséről dönthet.

1.14a.[[1]](#footnote-1) Az önkormányzat tulajdonában levő lakások és nem lakáscélú helyiségek bérletéről és elidegenítéséről szóló 23/2022. (XI. 28.) önkormányzati rendelet alapján jogosult a piaci alapon történő bérlakások cseréje a során a hozzájáruló nyilatkozat megadására, illetve a csereszerződés megkötésére.

1.15. Dönt az önkormányzat bevételeinek és kiadásainak módosítása és a kiadási kiemelt előirányzatok közötti átcsoportosításról 10 000 000 Ft összeghatárig - mely esetenként a 4 000 000 Ft összeghatárt nem haladhatja meg.

1.16. Gondoskodik az állati eredetű melléktermék – így különösen az elhullott állat tetemének – elszállításáról, ártalmatlanná tételéről, ha a tulajdonos ismeretlen vagy ismeretlen helyen tartózkodik

2. **A Pénzügyi, Szociális és Településfejlesztési Bizottságra átruházott feladat- és hatáskörök**

2.1. Szociális rászorultság esetén - a szociális alapellátás keretében - a jogosult számára települési támogatást állapít meg a Szoctv.-ben, valamint a szociális igazgatásról és szociális ellátásokról szóló 12/2021. (IX. 30.) önkormányzati rendeletében meghatározott feltételek szerint.

2.2. Megszünteti a Szoctv.-ben meghatározott feltételek hiányában, vagy jogszabály megsértésével nyújtott szociális ellátást, kötelezi az ellátást jogosulatlanul és rosszhiszeműen igénybevevőt a Szoctv.-ben meghatározottak szerint a megtérítésre.

2.3. Dönt arról, hogy a pénzbeli ellátás helyett természetbeni szociális ellátást nyújt a Szoctv.-ben meghatározott esetekben.

2.4. Ellátja a szociális célú tüzelőanyag valamint a rendkívüli energiatámogatással kapcsolatos feladatokat, dönt a támogatásokról.

3. **Az Ügyrendi, Társadalmi Kapcsolatos, Kulturális és Sport Bizottságra átruházott feladat- és hatáskörök**

3.1. Ellátja az oktatási (különösen Bursa Hungarica), kulturális és sport célú tevékenységek támogatását, dönt a támogatásokról.

3.2. Ellátja a civil szervezetek, egyházak, nemzetiségi önkormányzatok támogatásával kapcsolatos feladatokat, dönt a támogatásokról az önkormányzati támogatások nyújtásáról szóló 9/2022. (VI. 16.) önkormányzati rendelet alapján.

4. **A jegyzőre átruházott feladat- és hatáskörök**

Dönt a közterületek használatának rendjéről szóló 22/2022. (XI. 28.) önkormányzati rendeletben foglaltak szerint a közterület-használattal kapcsolatos tulajdonosi jogosultság gyakorlásáról.

**A bizottságok részletes feladat- és hatáskörei**

1. **Pénzügyi, Szociális és Településfejlesztési Bizottság**

1.1. Véleményezi és ellenőrzi:

1.1.1. a költségvetési beszámolókat,

1.1.2. a jövőre vonatkozó pénzügyi tervek költségvetési előirányzatait,

1.1.3. az éves költségvetési terveket, azok végrehajtását,

1.1.4. az intézmények részére biztosított keretszámok elosztását és felhasználását,

1.1.5. az önkormányzat bevételi forrásainak körét,

1.1.6. az önkormányzatot érintő adókkal kapcsolatos tevékenységeket.

1.2. Ellenőrzi az önkormányzat vagyonával való gazdálkodást.

1.3. Véleményezi önkormányzati érdekeltségű gazdasági társaság alapítását, belépés, összeolvadás, kilépés és megszűnés indokoltságát.

1.4. Véleményezi és ellenőrzi az önkormányzati intézmény alapítását, összevonásának és megszűnésének indokoltságát.

1.5. Véleményezi önkormányzati alapítvány létesítését, megszűnését.

1.6. Javaslatot tesz hitel felvételére, illetve véleményezi az erre irányuló javaslatokat.

1.7. Véleményezi, koordinálja a pénzügyi, gazdasági ellenőrzéseket a Hivatalnál, továbbá a helyi intézményeknél.

1.8. Vizsgálja és elemzi az önkormányzati gazdálkodás hatékonyságát.

1.9. Részt vesz a gazdasági program előkészítésében és felülvizsgálatában.

1.10. Ellenőrzi az átruházott pénzügyi, gazdálkodási hatáskörök gyakorlását.

1.11. Részt vesz a pénzügyi kihatású testületi döntések előkészítésében, a végrehajtás ellenőrzésében.

1.12. Véleményt nyilvánít vállalkozás indításáról, illetve az abban való részvételről.

1.13. Véleményezi a megállapodás (társasági szerződés, alapító okirat) tervezeteket.

1.14. Közreműködik a befektetési és vállalkozási tevékenység összefogásában, koordinálásában.

1.15. Vizsgálja a vállalkozások foglalkoztatási gondok enyhítését elősegítő módozatait, javaslatot tesz ezekre.

1.16. Véleményezi az önkormányzat gazdasági programját és költségvetését.

1.17. Figyelemmel kíséri és ellenőrzi az önkormányzati vagyon felmérését, nyilvántartásba vételét, a törzsvagyon kimutatását, a vagyonátadás lebonyolítását.

1.18. Javaslatot tesz a vagyon kezelésének módjára.

1.19. Javaslatot tesz a vagyon hasznosításának, a tulajdonosi jogok gyakorlásának formájára és eszközeire.

1.20. Javaslatot tesz a vagyongazdálkodással kapcsolatos érdekeltségi szabályok kialakítására.

1.21. Véleményezi az önkormányzati vagyont érintő más gazdálkodó szervezetek, vállalkozók által benyújtott kérelmeket, megkereséseket.

1.22. Javaslatot tesz a pályázati lehetőségek vonatkozásában.

1.23. Véleményt nyilvánít a pályázati források felhasználásának vonatkozásában.

1.24. Véleményezi önkormányzati tulajdon elidegenítését, cseréjét, megterhelését, vállalkozásba való bevitelét, illetve más célú hasznosítását.

1.25. Közreműködik a városrendezési program kidolgozásában, megvalósulása figyelemmel kísérésében és elősegítésében.

1.26. Véleményezi a közterület-használattal összefüggő rendezési elképzeléseket.

1.27. Figyelemmel kíséri a város lakosságának kommunális ellátási, szolgáltatási helyzetét, ellenőrzi az e körbe tartozó ágazati feladatokat végző szervezetek tevékenységét, munkáját, javaslatot tesz átalakításukra.

1.28. Véleményt nyilvánít közműfejlesztési kérdésekben, valamint a lakásépítések területrendezési és építészeti kérdéseiben.

1.29. Véleményt nyilvánít önkormányzati tulajdonú földek elidegenítésével kapcsolatos rendezési tervi és környezetvédelmi kérdésekben.

1.30. Véleményezi az önkormányzati terület-felhasználásokat, beruházásokat.

1.31. Figyelemmel kíséri és javaslatot tesz városi beruházások és a településfejlesztés vonatkozásában.

1.32. Részt vesz a szociális feladatkörbe tartozó testületi döntések előkészítésében, végrehajtásában, a végrehajtás ellenőrzésében.

1.33. Figyelemmel kíséri a mozgáskorlátozottak helyzetét.

2. **Ügyrendi, Társadalmi Kapcsolatok, Kulturális, és Sport Bizottság**

2.1. Véleményezi az oktatási intézmények átszervezését, szerkezet-átalakítását.

2.2. Véleményt nyilvánít intézményvezetők kinevezésekor.

2.3. Ellenőrzi az óvodák felvételi ügyeit, szakmai munkáját.

2.4. Ellenőrzi a Reibel Mihály Városi Művelődési Ház és Könyvtár felvételi ügyeit, szakmai munkáját.

2.5. Közreműködik a szabadidősport szervezésében.

2.6. Segíti a diáksport tevékenységet.

2.7. Javaslatot tesz az egyesületi szakosztályok támogatására, segíti a versenysport munkát.

2.8. Javaslatot tesz utcanevek megváltoztatására, emléktáblák elhelyezésére, közterületek elnevezésére.

2.9. Javaslatot tesz kulturális alapítványok kuratóriuma tagjainak személyére.

2.10. Véleményezi közművelődési intézmény létesítését, megszüntetését, átszervezését, vállalati intézmények átvételét.

2.11. Ellátja a Bursa Hungarica Felsőoktatási Önkormányzati Ösztöndíjpályázat lebonyolításával kapcsolatos feladatokat.

2.12. Kapcsolatot tart a nemzetiségi önkormányzatokkal, véleményezi a nemzetiségekkel kapcsolatos előterjesztéseket.

2.13. Kapcsolatot tart az egyházak képviselőivel, véleményezi a vallásügyekkel kapcsolatos előterjesztéseket.

2.14. Kapcsolatot tart a civil szervezetek képviselőivel.

2.15. Kapcsolatot tart az eleki iskolák képviselőivel.

2.16. Kapcsolatot tart a testvértelepülések képviselőivel.

2.17. Javaslatot tesz intézményvezetők kitüntetésére.

2.18. Javaslatot tesz a város által adományozható díjakra, kitüntetésekre.

2.19. Javaslatot tesz szakmai pályázatok meghirdetésére.

2.20. Javaslatot tesz kulturális rendezvények megtartására, évfordulók megünneplésére.

2.21. Folyamatosan figyelemmel kíséri az önkormányzat működését érintő jogszabályokat.

2.22. Lebonyolítja a képviselő-testület hatáskörébe tartozó választásokat, kinevezéseket és titkos szavazásokat.

2.23. Előkészíti az SZMSZ megalkotását, módosítását, kiegészítését és vizsgálja hatályosulását.

2.24. Részt vesz a hatályos képviselő-testületi rendeletek felülvizsgálatában.

2.25. Döntésre előkészíti a választott tisztségviselők, a testületi tagok személyét érintő összeférhetetlenségi és méltatlansági ügyeket, és más a képviselő-testület hatáskörébe tartozó személyi döntéseket.

2.26. Közreműködik a képviselő-testület nemzetközi kapcsolatainak kialakításában és ápolásában.

2.27. Ellátja a polgármester, valamint az önkormányzati képviselők vagyonnyilatkozatának vizsgálatával kapcsolatos feladatokat.

2.28. Összehangolja a gyermek- és ifjúságvédelmi feladatokat.

2.29. Vizsgálja az intézményfejlesztés lehetőségét és erre vonatkozó javaslatot tesz.

2.30. Véleményezi az állat- és a növényegészségüggyel kapcsolatos előterjesztéseket.

2.31. Javaslatot tesz az önkormányzati környezetvédelmi pénzeszközökkel való rendelkezésre és gazdálkodásra.

2.32. Javaslatot tesz környezetvédelmi kérdésekben és véleményezi az ide tartozó elgondolásokat.

2.33. Figyelemmel kíséri és ellenőrzi a város egészségügyi ellátottságát, a gyógyító-megelőző egészségügyi ellátást végző körzeti orvosi, gyermekorvosi, fogorvosi, védőnői szolgálat működését, a közegészségügy helyzetét, valamint a város köztisztasági állapotát.

2.34. Ellenőrzi az egészségügyi intézmények működését, jóváhagyja a szervezeti és működési rendjüket.

2.35. Vizsgálja az egészségügyi intézmények biztonságos tevékenységének színvonalát, a szakmai felkészültséget és az etikai helyzetet.

1. A 3. melléklet 1.14a. pontját az Elek Város Önkormányzata Képviselő-testületének 22/2023. (X. 30.) önkormányzati rendelete 2. §-a iktatta be. [↑](#footnote-ref-1)